O femeie din Italia și-a dat în judecată fostul soț, după ce s-a despărțit de ea, pentru că acesta s-a mutat împreună cu amanta pe aceeași stradă, la câteva sute de metri de casa ei.
Prin intermediul unui avocat, femeia a cerut daune morale, pentru că gestul fostului soț i-a provocat depresie, conform Il Resto del Carlino.
Cei doi soți, din provincia Rimini, erau căsătoriți de aproape 40 de ani, când soțul a luat decizia să se despartă și să se mute cu amanta.
Proaspătul cuplu s-a mutat pe acceași stradă, la câteva sute de metri de fosta soție, iar aceasta în vârstă de 59 de ani a hotârât să-l dea în judecată și să ceară daune morale pentru suferința provocată.
Italianca părăsită a declarat că a intrat într-o depresie foarte puternică din cauza comportamentului fostului soț și că acesta nu i-a plătit nici pensia de întreținere, care a fost stabilită la divorț.
„Nu este primul caz de separare în care se acordă daune morale. Dar aceasta este unic, având în vedere că bărbatul s-a mutat cu noua parteneră chiar lângă fosta soție”, a spus Elena Guidi, avocata soției.
De asemenea, avocata mai spune că femeia o contactase disperată, în urmă cu un an, după ce „fostul soț, un bărbat de 61 de ani, a părăsit-o pentru altcineva, a încetat să-i mai plătească indemnizația de întreținere convenită și apoi a plecat să locuiască cu noua parteneră la doar câteva sute de metri de locul unde a stat cu fosta soție o viață”.
„Pentru mine a fost un coșmar, atât de mult m-am consumat încât am suferit o depresie puternică”, a spus soția părăsită. „Sfârșitul căsniciei noastre a fost deja o traumă puternică... După aproape 39 de ani m-a părăsit pentru alta și a plecat de acasă într-o noapte”.
La câteva luni după divorț, fostul soț s-a oprit din a mai plăti pensia și din luna august a anului trecut s-a mutat cu noua iubită „chiar pe strada pe care locuim eu și unul dintre copiii noștri”.
În acest caz, instanța a decis ca bărbatul să-i plătescă fostei soții daune morale de 4.300 de euro și o indemnizație lunară de 350 de euro.